# เทศบาลตำบลบัวงาม (อำเภอเดชอุดม)
เทศบาลตำบลบัวงาม เป็นเทศบาลขนาดกลาง ครอบคลุมพื้นที่บางส่วนของตำบลบัวงาม ได้รับการยกฐานะจากสุขาภิบาลบัวงาม ตามประกาศกระทรวงมหาดไทย เรื่องการจัดตั้งสุขาภิบาลเป็นเทศบาลตำบล เมื่อวันที่ 20 มกราคม 2537 ประกาศ ราชกิจจานุเบกษา เล่ม 111 ตอนที่ 36 ลงวันที่ 5 พฤษภาคม 2537 เมื่อวันที่ 25 พฤษภาคม 2542

 สภาพทั่วไป 
 ข้อมูลเกี่ยวข้องกับที่ตั้ง 
เดิมพื้นที่ของเทศบาตำบลบัวงามในปัจจุบันนั้นถูกจัดเป็นสุขาภิบาลบัวงาม ตามประกาศกระทรวงมหาดไทย เมื่อวันที่ 20 มกราคม 2537 ประกาศราชกิจจานุเบกษา เล่ม 111 ตอนที่ 36 ลงวันที่ 5 พฤษภาคม 2537 และเมื่อวันที่ 25 พฤษภาคม 2542 ได้เปลี่ยนแปลงจากฐานะจากสุขาภิบาลเป็นเทศบาลตำบลบัวงาม ตามพระราชกฤษฎีกาจัดตั้งเทศบาลตำบลบัวงาม ประกาศราชกิจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542  มีพื้นที่ครอบคลุมบางส่วนของชุมชนบ้านบัวงามและบ้านแสงจันทร์ จากนั้นเมื่อวันที่ 26 สิงหาคม 2547 ได้มีการประกาศเปลี่ยนขนาดของเทศบาลตำบลบัวงามจากเทศบาลจากขนาดเล็กเป็นเทศบาลขนาดกลาง เนื่องจากมีการขยายขอบเขตการบริหารเพิ่มเติมให้ครอบคลุมพื้นที่บางส่วนของชุมชนบ้านหนองสนม 
 ดวงตราประจำเทศบาล 
ชั้นแรก เป็นชื่อเทศบาลตำบลบัวงาม และจังหวัดอุบลราชธานี รวงข้าว หมายถึง เป็นพื้นที่ความอุดมสมบูรณ์ ทำนาปลูกข้าวเป็นหลัก ชั้นสองเป็นรูปดอกบัว สามดอกอยู่เหนือน้ำ คือสัญลักษณ์ของจังหวัด และหมายถึงตำบลบัวงาม ซึ่งเป็นที่ตั้งเทศบาลตำบลบัวงาม มีแหล่งน้ำกินน้ำใช้อุดมสมบูรณ์
 ลักษณะที่ตั้ง 
เทศบาลตำบลบัวงามมีพื้นที่ครอบคลุมบางส่วนของตำบลบัวงาม ห่างจากตัวอำเภอเดชอุดมไปทางทิศตะวันออกเฉียงเหนือ เดินทางตามหลวงแผ่นดินหมายเลข 2182 (ตอนเดชอุดม –บุณฑริก) ระยะทาง 20 กิโลเมตร และมีสำนักงานเทศบาลตำบลบัวงาม ตั้งอยู่บ้านบัวงาม เลขที่ 1 หมู่ที่1 ตำบลบัวงาม อำเภอเดชอุดม จังหวัดอุบลราชธานี ระยะห่างจากทางหลวงแผ่นดิน 2182 (ตอนเดชอุดม – บุณฑริก) แยกมาทางทิศใต้ ตามถนนประชาสามัคคี ระยะทาง 3 กิโลเมตร

 อาณาเขต 
 ด้านทิศเหนือ 
มีหลักเขตที่ 1 ซึ่งตั้งอยู่ริมถนนศิริสมบัติฟากเหนือ ตรงจุดที่ห่างจากศูนย์กลางถนนราษฎร์พัฒนาบรรจงกับถนนศิริสมบัติไปทางตะวันออกเฉียงเหนือตามแนวถนนศิริสมบัติระยะทาง 700 เมตร จากหลักเขตที่ 1 เป็นเส้นตรงไปทางทิศตะวันออกเฉียงเหนือถึงหลักเขตที่ 2 ซึ่งตั้งอยู่ริมถนนไปบ้านคำครั่งฟากเหนือตรงจุดที่อยู่ห่างจากศูนย์กลางถนนศิริสมบัติบรรจบกับถนนไปบ้านคำครั่งระยะทาง 800 เมตร
 ด้านทิศตะวันออก 
จากหลักเขตที่ 2 เป็นส่วนตรงไปทางทิศใต้ถึงหลักเขตที่ 3 ซึ่งตั้งอยู่ริมทางหลวงแผ่นดินหมายเลข 218/2 (ตอนเดชอุดม – หนองแสง) ฟากใต้ตรงจุดที่อยู่ห่างตามแนวเส้นขนานกับศูนย์กลางถนนประชาสามัคคีฟากตะวันออกระยะทาง 700 เมตร จากหลักเขตที่ 3 เป็นเส้นขนานกับศูนย์กลางถนนประชาสามัคคีฟากตะวันออกระยะทาง 700 เมตร ไปทางทิศใต้ถึงหลักเขตที่ 4 ซึ่งตั้งอยู่ริมถนนไปหนองแวงฟากตะวันออก 
 ด้านทิศใต้ 
จากหลักเขตที่ 4 เป็นเส้นตรงไปทางทิศตะวันออกเฉียงเหนือถึงหลักเขตที่ 5 ซึ่งตั้งอยู่ริมถนนไปบ้านนาเลิงฟากเหนือตรงจุดที่ตั้งอยู่ห่างจากศูนย์กลางถนนสัมฤทธิ์ผลบรรจบถนนไปบ้านนาเลิงทางทิศตะวันออกเฉียงใต้ตามแนวถนนไปบ้านนาเลิงระยะทาง 500 เมตร

 ด้านทิศตะวันตก 
จากหลักเขตที่ 5 เป็นเส้นตรงไปทางทิศตะวันออกเฉียงเหนือถึงหลักเขตที่ 6 ซึ่งตั้งอยู่ห้วยบัวเหนือฝั่งเหนือตรงจุดที่ตั้งอยู่ห่างตามแนวเส้นขนานกับศูนย์กลางถนนประชาสามัคคีฟากตะวันตก ระยะทาง 700 เมตร จากหลักเขตที่ 6 เป็นเส้นขนานศูนย์กลางถนนประชาสามัคคีฟากตะวันตก ระยะทาง 700 เมตร ไปทางทิศเหนือถึงหลักเขตที่ 7 ซึ่งตั้งอยู่ริมทางหลวงแผ่นดินหมายเลข 2182 เดชอุดม- หนองแสงใต้จากหลักเขตที่ 7 เป็นเส้นตรงไปทางทิศเหนือบรรจบกับหลักเขตที่ 1

 เขตการปกครอง/ประชากร 
เทศบาลตำบลบัวงามมีพื้นที่ทั้งหมด 8.7 ตารางกิโลเมตร หรือจำนวน 5,348 ไร่ ครอบคลุมพื้นที่ 7 หมู่บ้านของตำบลบัวงามหรือ 8 ชุมชนของเทศบาลตำบลบัวงามและมีจำนวนประชากร/หลังคาเรือนดังนี้

+ ตารางแสดงจำนวนประชากรและจำนวนครัวเรือนในเขตเทศบาลตำบลบัวงาม หมู่ที่  หมู่บ้าน  จำนวนครัวเรือน  ประชากร จำนวนชุมชน หมายเหตุ 1บ้านบัวงาม 471  1,745  2 ชุมชน  ไม่รวมชุมชนที่อยู่นอกเขตเทศบาล 2 บ้านหนองสนม  244  1,175  1 ชุมชน  ไม่รวมชุมชนที่อยู่นอกเขตเทศบาล 3บ้านบัวงาม 283  1,248  1 ชุมชน  ไม่รวมชุมชนที่อยู่นอกเขตเทศบาล 10 บ้านแสงจันทร์  148  539  1 ชุมชน  พื้นที่ชุมชนอยู่ในเขตเทศบาลทั้งหมด 13 บ้านหนองสนม  194  834  1 ชุมชน  ไม่รวมชุมชนที่อยู่นอกเขตเทศบาล 14 บ้านบัวงาม  195  867  1 ชุมชน  ไม่รวมชุมชนที่อยู่นอกเขตเทศบาล 15 บ้านบัวงาม  133  665  1 ชุมชน  ไม่รวมชุมชนที่อยู่นอกเขตเทศบาล รวม เทศบาลตำบลบัวงาม  1,668  7,073  8 ชุมชน  -

 
 

+ ตารางแสดงจำนวนประชากรในเขตเทศบาลตำบลบัวงามแบบจำแนกรายปี-เพศ เพศ/ปี พ.ศ. 2559 (คน) พ.ศ. 2558 (คน) พ.ศ. 2557 (คน) พ.ศ. 2556 (คน) พ.ศ. 2555 (คน) พ.ศ. 2554 (คน) พ.ศ. 2553 (คน) พ.ศ. 2552 (คน) พ.ศ. 2551 (คน) พ.ศ. 2550 (คน) พ.ศ. 2549 (คน) พ.ศ. 2548 (คน) พ.ศ. 2547 (คน) ชาย3,3583,5643,5753,5433,5633,6113,5953,5853,5673,5763,6123,5673,471 หญิง3,4603,4873,5113,4983,5163,5533,5393,5143,4983,4983,5043,4793,398รวม7,0187,0517,0867,0417,0797,1647,1347,0997,0657,0747,1167,0466,869
 อ้างอิง: กรมการปกครอง กระทรวงมหาดไทยกรมการปกครอง. กระทรวงมหาดไทย. "บริการข้อมูลประชากรและบ้าน." [ออนไลน์]. เข้าถึงได้จาก: http://www.dopa.go.th/  2555. สืบค้น 21 กุมภาพันธ์ 2556.

 ทำเนียบรายนามนายกเทศมนตรี 
ทำเนียบรายนามนายกเทศมนตรี นับแต่ตำบลถูกยกระดับจากสุขาภิบาลเป็นเทศบาลจนถึงปัจจุบัน มีดังนี้
ทำเนียบรายนามนายกเทศมนตรีตำบลบัวงาม ลำดับที่ รายนามนายกเทศมนตรี วาระการดำรงตำแหน่ง 1.  (ไม่มีข้อมูลแน่ชัด) พ.ศ. 2542 - 2545 2.  (ไม่มีข้อมูลแน่ชัด) พ.ศ. 2546 - 2549 3. ลิขิต มีแสง พ.ศ. 2549 - 2555 4.  ธีรพันธ์ ชัยวัฒน์ธนัน พ.ศ. 2555 – 2564 5. กิติศักดิ์ อินลี พ.ศ. 2564 – 2568 6. ธัญพร พรมวงศ์ พ.ศ. 2568 – ปัจจุบัน